รู้สึกถึงความเข้มแข็งภายในตัวคุณ ดูแลตัวคุณเอง ยังคงสงบใจในช่วงเวลานั้น ปลดปล่อยอารมณ์ต่างๆ อย่างปลอดภัย
การทำสมาธิช่วยกระตุ้นให้คุณยอมรับเรื่องการคงอยู่ในช่วงเวลาปัจจุบัน จงยอมรับโดยไม่ต้องตัดสินใจใดๆ มันสามารถช่วยให้คุณตระหนักว่า จริงๆ แล้ว คุณแข็งแกร่งมากเพียงใดผลการวิจัยหลายๆ  รายการแสดงให้เห็นว่า การฝึกทำสมาธิมีประโยชน์หลากหลายทั้งทางร่างกายและจิตใจ ตั้งแต่ช่วยลดอัตราการเต้นของหัวใจ ช่วยเพิ่มระบบภูมิคุ้มกัน ไปจนถึงเพิ่มความรู้สึกสงบใจ และความผาสุก การทำสมาธิยังสามารถช่วยจัดระบบใหม่ให้กับวิธีตอบสนองต่อความเครียดของสมองคุณอีกด้วย มีวิธีทำสมาธิหลากหลายวิธี แม้ว่าวิธีหนึ่งที่มีผลการศึกษาทางวิทยาศาสตร์ช่วยสนับสนุนเป็นจำนวนมาก คือวิธี ”การฝึกสติ” (mindfulness meditation)  หากคุณไม่สามารถหาชั้นเรียนทำสมาธิใกล้ๆ ตัว ก็อาจหาพบทางออนไลน์ซึ่งมีอยู่เป็นจำนวนมาก  และศูนย์วิจัยการรับรู้ด้วยการฝึกสติ (Mindful Awareness Research Center) ของมหาวิทยาลัยแคลิฟอร์เนีย ลอสแองเจลีส  หรือ UCLA ก็มีแนวทางต่างๆ ของการทำสมาธิให้คุณโหลดลงเครื่องเล่น MP3 ได้ด้วย  มีโปรแกรมประยุกต์หลากหลายบนโทรศัพท์มือถือ ที่เสนอแนวทางในการทำสมาธิ หรือการทำสมาธิแบบย่อ และแน่นอนว่า ทางวิกิฮาวของเราก็มีหลากหลายบทความให้เลือก :ซึ่งช่วยให้คุณเรียนรู้การทำสมาธิ. เทคนิคนี้มีข้อสนับสนุนทางวิทยาศาสตร์จำนวนมาก ผลการศึกษาหลายรายการแสดงให้เห็นว่าการใช้เทคนิคนี้สามารถช่วยให้คุณสงบใจได้มากขึ้น และผ่อนคลายมากขึ้น ช่วยปรับปรุงความสัมพันธ์กับคนอื่นๆ ให้ดีขึ้น ช่วยเพิ่มความเห็นอกเห็นใจคนอื่นของคุณ และถึงกับช่วยลดความดันโลหิตของคุณได้ด้วย  ทางศูนย์จิตสาธารณะศาสตร์ (Greater Good Science Center) มหาวิทยาลัยแห่งแคลิฟอร์เนีย เบิร์กลีย์ มีเว็ปไซต์ ซึ่งมีเทคนิค "การฝึกสติ" หลายวิธีที่คุณสามารถทดลองใช้ในชีวิตประจำวัน มีการ "การฝึกสติ" จำนวนมากที่ทำได้โดยใช้เวลาเพียงวันละแค่สี่ห้านาที ตัวอย่างเช่น ครั้งต่อไปที่คุณกินขนมขบเคี้ยว จงทำทุกสิ่งให้ช้าลง และพยายามเพ่งความสนใจไปที่ทุกแง่มุมของประสบการณ์ที่ได้รับ โดยใช้ทุกสัมผัสที่มี คุณได้กลิ่น รู้สึก ได้ยิน ได้ลิ้มรส และได้สัมผัสกับอะไรบ้าง? คุณรู้สึกอย่างไรที่ได้กินอาหารชนิดนี้? คุณรู้สึกถึงประสาทสัมผัสได้ไหมว่าอาหารกำลังผ่านลำคอของคุณไปลงท้อง? การให้ความสนใจกับสิ่งเล็กๆ ต่างๆ จะช่วย “ฝึกสติ” ของคุณในการใช้ชีวิตประจำวัน ตลอดชีวิตของคุณได้เผชิญหน้ากับความท้าทายหลากหลาย ทั้งเรื่องใหญ่และเรื่องเล็ก จงจดเรื่องอารมณ์ต่างๆ ลงในบันทึกประจำวันของคุณ–อารมณ์ เศร้า  โกรธ กลัว ละอายใจ –พร้อมกับวิธีรับมือกับอารมณ์เหล่านี้  จงจดบันทึกเรื่องความสำเร็จต่างๆ ที่คุณภาคภูมิใจ  จดบันทึกด้วยว่าเมื่อไรคือครั้งล่าสุดที่คุณทำให้ใครสักคนหนึ่งยิ้มได้ จดรายการสิ่งต่างๆ ที่คุณชอบเกี่ยวกับลักษณะเฉพาะของตัวคุณ สิ่งต่างๆ ที่ทำให้คุณกล้า และช่วงเวลาต่างๆ ที่คุณเคยต้องใช้ความมานะบากบั่น จงจดบันทึกเพิ่มเติมในแต่ละวัน จงรู้สึกสบายใจกับความคิดเรื่องการรู้สึกถึงความเข้มแข็งของคุณ และเชื่อมั่นว่าไม่ว่าผลจะออกมาอย่างไร คุณจะฝ่าฟันผ่านช่วงนี้ของชีวิตไปได้ แม้ว่าจะต้องใช้เวลาบ้าง จงทำใบปิดประกาศขนาดเล็กที่ระบุว่า “ฉันเข้มแข็งกว่าที่ฉันคิด” หรือบางสิ่งที่คล้ายคลึงกันนี้  แล้วแปะใบปิดประกาศนี้ไว้ข้างเตียงนอนของคุณ หรือถัดจากกระจกเงาในห้องน้ำ ทำได้ง่ายที่คุณจะมัวแต่เวทนาตัวเอง และคิดถึงสิ่งต่างๆ เช่น “สมควรแล้วที่ฉันจะโดนแบบนี้” หรือ “ที่เป็นแบบนี้เพราะฉันเป็นคนเลว” จงสงบใจในช่วงเวลาที่ยากลำบากนี้  โดยตระหนักว่าตัวคุณเองมีคุณค่า การทำนุบำรุงอย่างเข้มแข็ง เรื่องความรู้สึกที่ว่าตัวคุณมีคุณค่า จะช่วยให้คุณยังคงฟื้นคืนสภาพได้ในช่วงเวลาที่ชีวิตยากลำบาก จดบันทึกความคิดในแง่ลบทั้งหมดที่คุณมีเกี่ยวกับตัวคุณเอง ซึ่งเกี่ยวเนื่องกับสถานการณ์ที่เป็นอยู่ แล้วปรับเปลี่ยนให้เป็นถ้อยแถลงในแง่บวกที่สมเหตุสมผล แถลงการณ์ประเภทมีเพียงสีขาวและดำเท่านั้น เช่น “ทุกสิ่งในชีวิตของฉันผิดพลาดเสมอ” สามารถบั่นทอนความรู้สึกว่าตัวคุณเองมีค่า จงพยายามปรับเปลี่ยนแถลงการณ์ประเภทนี้ด้วยความคิดอื่น ๆ เช่น “ชีวิตช่างท้าทายเสียจริง ทุกคนต้องผ่านหลายช่วงเวลาที่ยากลำบาก แต่ก็มีหลายช่วงเวลาในชีวิตของฉันเช่นกันที่ไม่ได้ผิดพลาด”  หลังจากนั้น คุณก็จดรายการสิ่งต่างๆ ที่คุณไม่ได้ทำผิดพลาด เพียงแค่เพื่อเป็นเครื่องเตือนใจ! การใช้ชีวิตด้วยมุมมองที่มั่นคง รอบด้าน และแข็งแกร่งมีความสำคัญอย่างยิ่งในชีวิตของคุณ เพราะสามารถช่วยให้คุณสงบใจได้ในช่วงที่เกิดกลียุค  การรู้จักตัวคุณเองกับสถานที่ของคุณในโลกใบนี้ ก็เป็นวิธีที่เชื่อใจได้ว่าจะทำให้คุณสงบใจในช่วงเวลาที่ยากลำบาก   จงเพิ่มรายชื่อคน หรือสิ่งที่คุณรู้สึกซาบซึ้งใจ ในบันทึกประจำวันซึ่งบันทึกอารมณ์ต่างๆ ของคุณ โดยจดบันทึกสิ่งต่างๆ ที่ทำให้คุณซาบซึ้งใจในแต่ละวัน ไม่ว่าจะเป็นเรื่องเล็กหรือเรื่องใหญ่ บางทีคุณอาจมองเห็นใบหญ้าสักใบที่เขียวเป็นพิเศษ ก็ให้จดบันทึกไว้  บางทีคุณอาจยังไม่ได้ยอมแพ้ในวันนี้ และได้ตัดสินใจที่จะเผชิญหน้ากับความท้าทายอย่างดีที่สุดที่คุณจะทำได้  ในบางครั้งนั้น การไม่ยอมแพ้คือสิ่งดีสุดที่เราทำได้ จงเขียนว่า “ฉันไม่ได้ยอมแพ้ในวันนี้” ด้วยตัวอักษรตัวโตๆ และจงภูมิใจในตัวเอง หากจะช่วยได้ ให้คุณมองดูรูปภาพของอวกาศรอบนอก เพื่อช่วยให้คุณมีทัศนียภาพของธรรมชาติของโลกที่แปลกประหลาด ปริศนาของชีวิต และความงดงามต่างๆ รอบตัวเรา จงรู้สึกเข้มแข็งมากขึ้น เมื่อได้รู้ว่ามนุษย์สามารถรอดชีวิตจากทุกประเภทของความยากลำบาก และคุณเป็นหนึ่งในนั้น หนึ่งในยุทธศาสตร์อันทรงพลังที่จะใช้รับมือเพื่อฝ่าฟันผ่านช่วงเวลาที่ยากลำบาก คือการค้นหาความหมายในตัวคุณเอง ในการต่อสู้ดิ้นรนของคุณ และในความลำบากของคุณ  จงใช้บันทึกประจำวันของคุณ โดยจดบันทึกสิ่งต่างๆ ที่คุณกำลังเรียนรู้เกี่ยวกับการต่อสู้ดิ้นรนที่คุณกำลังฝ่าฟันอยู่ในปัจจุบัน จดบันทึกโอกาสต่างๆ ที่คุณต้องกล้าหาญ สิ่งต่างๆ ที่คุณสามารถเรียนรู้ และวิธีที่คุณสามารถตัดสินใจว่า คุณจะเติบโตจากประสบการณ์นี้ จดบันทึกถึงทุกสิ่งที่ทำให้คุณกำลังก้าวต่อไป จดบันทึกด้วยว่าทำไมคุณถึงได้เลือกที่จะรับมือกับการดิ้นรนต่อสู้ชีวิตแบบนี้ ทำไมคุณถึงได้ตัดสินใจค้นหาวิธีต่างๆ ที่จะยังคงสงบใจ เพื่อที่คุณจะยังควบคุมสถานการณ์ได้? คุณทำเพื่อลูกๆ ของคุณ? เพื่อตัวคุณเอง? เพื่อคนที่คุณรัก? เพื่อสัตว์เลี้ยงของคุณ? หรือเพราะว่าคุณต้องการชีวิตของคุณเอง? การที่คุณเข้าถึงความหมายที่อยู่ในตัวของคุณเองจะช่วยให้คุณยังคงมุ่งมั่นและสงบใจ ในระหว่างต่อสู้ดิ้นรนฝ่ามรสุมชีวิต สำคัญมากที่คุณจะดูแลตัวเองในช่วงเวลาที่ยากลำบาก เพื่อที่จะยังคงกระปรี้กระเปร่า และมีสุขภาพดี แม้ดูเหมือนว่ายากที่จะหลับได้ลง แต่ก็จงทำให้แน่ใจว่าอย่างน้อย คุณกำลังใช้เวลานอนลง หลับตา และพักผ่อน จงยกย่องร่างกายกับจิตใจของคุณ ที่กำลังทำงานล่วงเวลาเพื่อนำพาคุณผ่านสถานการณ์ตึงเครียด และรู้ว่าคุณต้องการเวลาพักและสมานแผล คนบางคนตอบสนองต่อความเครียดด้วยการกินน้อยเกินไป หรือมากเกินไป คุณอาจพกบันทึกประจำวันไว้ใกล้มือ เพื่อสะดวกที่จะตามดูสิ่งที่คุณกำลังกิน กับมีโปรแกรมต่างๆ ที่คุณสามารถใช้บนอุปกรณ์คอมพิวเตอร์ หรือโทรศัพท์มือถือ เพื่อทำให้แน่ใจว่าคุณมีแคลอรี่มากพอ และไม่ได้หมกมุ่นกับการกินมากจนเกินไปเพราะความเครียด กินอาหารสุขภาพที่ดีสำหรับร่างกายและสมองของคุณ ตัวอย่างเช่น ผลไม้ ผัก โปรตีน และธัญพืชเพื่อสุขภาพต่างๆ การเคลื่อนไหวในบางระดับจะช่วยให้สมองของคุณโล่ง และลดความเครียดได้ แม้เพียงการเดินนาน 10 นาทีก็ช่วยบรรเทาความเครียดและแรงกดดันได้ ส่วนการเต้นรำก็ช่วยได้ทั้งทางร่างกายและจิตใจ  เดินขึ้นลงบันไดนาน 10 นาที วิ่งช่วงสั้น ๆ ทำบางสิ่งที่กระฉับกระเฉงเพื่อช่วยเรื่องการสูบฉีดโลหิต และเพื่อบรรเทาความเครียด หากมีเพื่อนหรือคนที่รักผู้ที่คุณสามารถไว้ใจได้ จงพึ่งพาพวกเขาให้ช่วยพาคุณฟันฝ่าสถานการณ์นี้ จงให้พวกเขารับรู้ว่าคุณจำเป็นต้องได้รับความช่วยเหลือ และจำเป็นต้องได้ระบายอารมณ์ การที่คุณยังต้องสงบใจได้ในช่วงเวลาที่ยากลำบาก อาจเป็นภาระที่หนักอึ้ง จนคุณอาจจะรู้สึกราวกับว่าไม่สามารถจัดการกับอารมณ์ต่างๆได้ หรือราวกับว่าคุณกำลังระเบิดใส่คนอื่น คุณอาจมีปัญหาใหญ่เรื่องนอนไม่หลับ หากรู้สึกว่าควบคุมตัวเองไม่ได้ อาจถึงเวลาที่จะขอความช่วยเหลือจากนักบำบัด หากคุณยังมีปัญหาเรื้อรังเรื่องเครียด เศร้าโศก หรือสิ้นหวัง ซึ่งกำลังแทรกแซงความสามารถที่คุณจะทำงานประจำวันต่างๆ จงพูดคุยกับนักบำบัด ผู้สามารถช่วยชี้นำให้คุณได้พบกับความสงบใจที่คุณจำเป็นต้องมี ก้าวแรกในอันที่คุณจะยังคงสงบใจในช่วงเวลาที่ยากลำบาก คือการผ่อนคลายทั้งจิตใจและร่างกาย เพื่อที่คุณจะยังคงคิดได้อย่างปลอดโปร่ง มีเหตุมีผล และยังคงทำดีที่สุดที่จะหาเส้นทางฝ่าความท้าทายต่างๆ ที่คุณกำลังเผชิญอยู่ การหายใจคือเพื่อนดีที่สุดของคุณเสมอ การปล่อยให้ออกซิเจนหล่อเลี้ยงร่างกาย ไม่เพียงช่วยให้กล้ามเนื้อผ่อนคลาย ยังทำให้สมองได้ออกซิเจนอีกด้วย การหันมาเพ่งความสนใจที่ลมหายใจของคุณ คือการที่คุณกำลังช่วยให้จิตใจกับอารมณ์ได้มีช่วงหยุดพักที่จำเป็นมากๆ   คุณสามารถสูดหายใจลึกๆ ได้ทุกหนทุกแห่ง: ที่ทำงาน ที่บ้านในรถยนต์ของคุณ ตอนกำลังล้างจาน ตอนกำลังอาบน้ำฝักบัว หรือเมื่อไรก็ตามที่รู้สึกว่า ความเครียดกำลังคืบคลานเข้ามาหาคุณ หากทำได้ จงพยายามเพ่งความสนใจที่การหายใจเข้าเฮือกยาวลงไปจนถึงในท้องคุณ  และการหายใจออกย้อนกลับมาจากข้างในท้อง น้ำร้อนๆ ช่วยผ่อนคลายความเครียดที่สะสมอยู่ในกล้ามเนื้อยามที่คุณเครียด จะช่วยได้มากที่จะทำให้แน่ใจว่าคุณกำลังดูแลร่างกายของตัวเอง และช่วยดูแลให้แขนขา กล้ามเนื้อ และกระดูก ปลอดความเครียดมากที่สุดเท่าที่จะทำได้ จงปลดปล่อยความเครียดในร่างกายด้วยการขยับตัวไปรอบๆ  เขย่าแขนขา และเข้าร่วมยืดเหยียดกล้ามเนื้อแบบเบาๆ  อย่าทำมากจนเกินสมควร และทำให้แน่ใจด้วยว่าคุณไม่ได้กำลังบังคับตัวเองให้ทำสิ่งใดที่ทำให้คุณบาดเจ็บหรือไม่สุขกายสบายใจ เป้าหมายคือทำให้ทั้งร่างกายและจิตใจของคุณสงบ ไม่ใช่ทำให้เครียดมากขึ้น การใช้เทคนิคปลดปล่อยอารมณ์ (Emotional Freedom Techniques หรือ EFT) หรือการเคาะ เป็นเทคนิคที่คุณจะเคาะ หรือกดจุดต่างๆ เพื่อบรรเทาความเครียด หรืออารมณ์ที่ถูกครอบงำ,  จงระบุปัญหาปัจจุบันทันด่วนที่สุดซึ่งกำลังรบกวนคุณอยู่ กำหนดจุดต่างๆ บนร่างกายของคุณที่จะเคาะ  ซึ่งบางจุดรวมทั้ง: ด้านนอกของมือตรงส่วนที่มีเนื้อ ที่กลางกระหม่อม ตรงหัวคิ้ว บนกระดูกที่ด้านนอกมุมขอบตา ใต้จมูก ตรงด้านบนของกลีบปากบน   ใช้สองนิ้วเคาะที่จุดหนึ่ง เคาะตรงจุดนั้นประมาณห้าครั้ง ก่อนจะย้ายไปจุดถัดไป กล่าวยอมรับซ้ำๆ กับตัวเอง ตัวอย่างเช่น ในระหว่างที่ใช้เทคนิคการเคาะ ให้พูดกับตัวเองว่า “ถึงฉันจะรู้สึกเหมือนกับว่า ฉันกำลังจะร้องไห้ในทุกนาที แต่ในส่วนลึกนั้น ฉันยอมรับในตัวฉันเองอย่างสมบูรณ์แบบ” หนึ่งในวิธีง่ายที่สุดที่จะทำให้ใจของคุณสงบ คือใช้กระบวนการสร้างมโนภาพแบบง่ายมาก โดยคุณนับเลขถอยหลังจาก 10 ถึง 1 วิธีนี้คล้ายกับการฝึกหายใจ ตรงที่สามารถทำได้ทุกหนทุกแห่ง และคุณทำได้ง่ายๆ เพียงเพิ่มเติมภาพของตัวเลขในใจของคุณ โดยเริ่มจากเลข 10 ในขณะที่คุณหายใจเข้าเต็มท้อง แล้วหายใจออกตรงเลข 9 ในขณะที่คุณสร้างมโนภาพว่าตัวเลขกำลังหดเล็กลง จงสร้างมโนภาพด้วยว่า ตัวเลขกำลังขยับลงไปผ่านทางร่างกายของคุณ จงสังเกตความเครียดใด ๆ ที่อาจมีอยู่ในกล้ามเนื้อของคุณ แล้วปล่อยให้การหายใจของคุณ กับการเพ่งความสนใจไปที่ตัวเลขช่วยคลายเครียดให้หมดไป จงเชื่อมต่อกับสัญลักษณ์ต่างๆ หรือสิ่งเตือนใจที่เมื่อมองดูแล้วคุณรู้สึกโล่งอกหรือปลอดภัย  จงสร้างกล่องเตือนความทรงจำที่ประกอบด้วยสิ่งต่างๆ  ซึ่งเตือนใจให้คุณเข้มแข็ง คุณสามารถใส่อะไรก็ได้ลงในกล่อง หากเป็นสิ่งที่จะช่วยเป็นแรงบันดาลใจให้คุณเดินหน้าต่อไปและยังคงสงบใจ การที่คุณยังรู้สึกเข้มแข็ง มีความสามารถ และมีอำนาจ สามารถช่วยได้มากให้คุณยังสงบใจได้ในยามเผชิญความยากลำบาก ยกตัวอย่างเช่น ตุ๊กตาหมีจะมีความหมายให้หวนนึกถึงความหลังของความรู้สึกปลอดภัยและสุขสบาย หรืออาจมีภาพยนตร์บางเรื่องที่เป็นแรงบันดาลใจของคุณ  หรือบุคคลผู้มีชื่อเสียงบางคนที่ช่วยเตือนใจให้คุณแข็งแกร่งเมื่อเผชิญหน้ากับความทุกข์ยาก ส่วนการมองดูภาพลูกๆ หรือคนที่คุณรัก ก็อาจช่วยให้คุณรู้สึกว่ามีพลังอำนาจเพิ่มขึ้น จงให้เครดิตที่คุณสมควรจะได้รับสำหรับการฝ่าฟันผ่านช่วงเวลาที่ยากลำบาก การยึดทางสายกลางคือกุญแจสู่ความสำเร็จ  แต่คุณสามารถให้รางวัลกับตัวเองที่ยังคงสงบใจ จงพาตัวเองไปดูหนังสักเรื่อง หรือไปเดินเล่นในสวนสาธารณะสักแห่งหนึ่ง การให้รางวัลกับตัวเองสำหรับเรื่องท้าทายต่างๆ จะช่วยให้คุณควบคุมอารมณ์ต่างๆ ได้ และยังคงสงบใจ ผลศึกษาต่างๆเสนอแนะว่า การพัฒนาความยืดหยุ่นจนกระทั่งคุณสามารถโยกย้ายความสนใจระหว่างบางสิ่งที่ทำได้ยาก กับบางสิ่งซึ่งคุณสนุกที่จะทำ คือกุญแจไขปัญหาเพื่อจัดการกับอารมณ์ด้านลบ การปลดปล่อยอารมณ์เป็นวิธีดีเยี่ยมวิธีหนึ่ง ซึ่งจะช่วยให้ตัวคุณเองรู้สึกสงบใจในช่วงเวลาที่ยากลำบาก มีหลายครั้งที่คุณอาจรู้สึกโกรธ ไร้ที่พึ่ง กลัว เศร้า หรือละอายใจ ในตอนที่ชีวิตได้เหวี่ยงความท้าทายเข้าครอบงำคุณ หากอารมณ์ต่างๆ ถูกปิดกั้น จะยิ่งเพิ่มความตื่นตระหนกและรู้สึกว่าคุณไม่อาจจะควบคุมได้ การเรียนรู้ที่จะเคารพต่ออารมณ์ต่างๆ ของคุณ จะช่วยเตรียมพร้อมให้คุณเข้าใจถึงยุทธวิธีที่จะเผชิญกับความเครียดได้มากขึ้น ใช้บันทึกประจำวันเพื่อจดบันทึกสิ่งต่างๆ ที่ช่วยให้คุณปลดปล่อยอารมณ์ และจงจำไว้เสมอว่า แม้จะดูเหมือนเป็นอารมณ์ที่เจ็บปวด แต่ก็เป็นเพียงแค่อารมณ์หนึ่ง และมันจะผ่านไป คุณมีความเป็นเอกเทศ และวิธีดีที่สุดที่คุณจะปลดปล่อยอารมณ์คือค้นให้พบว่าวิธีใดใช้การได้ดีที่สุดสำหรับคุณ และจดไว้ในบันทึกประจำวัน จงใช้บันทึกประจำวันจดบันทึกรายการของทุกสิ่งที่ทำให้คุณโกรธแค้น ไม่ว่าจะเป็นผู้คน สิ่งของ สภาวะแวดล้อม แรงกดดันทางสังคม ปัญหาทางการเงิน ความสูญเสีย ฯลฯ จงจดบันทึกลงบนแผ่นกระดาษ หลังจากนั้น ก็ฉีกกระดาษเหล่านี้ทิ้ง จงพยายามเพ่งความสนใจอยู่ที่ความโกรธของคุณ สังเกตว่าคุณรู้สึกได้ถึงมันตรงส่วนไหนของร่างกาย  และสังเกตว่ามีสิ่งอื่นๆ ที่คุณโกรธโผล่ขึ้นมาด้วยหรือไม่ ในระหว่างที่คุณกำลังฉีกกระดาษ จงตั้งใจจินตนาการว่าตัวคุณเองกำลังปลดปล่อยความ โกรธ  อันที่จริง ผู้เชี่ยวชาญ ไม่ได้ แนะนำให้คุณแสดงความโกรธด้วยการทุบตี หรือทุบทำลายข้าวของ หรือทำสิ่งใดที่ร้ายแรงเพื่อปลดปล่อยความโกรธ จริงๆ แล้วการกระทำเหล่านี้อาจจะยิ่ง”เพิ่ม” ความรู้สึกโกรธของคุณ ไม่ใช่ช่วยทำให้ลดลง  ในทางกลับกัน การได้ออกกำลังกายเสียบ้าง อาจเป็นวิธีดีเยี่ยมที่จะปลดปล่อยความโกรธที่ถูกกักไว้  มีผลการศึกษาหลายรายการเสนอแนะว่า การได้วิ่งดีๆ หรือได้เปลี่ยนไปออกกำลังกายแอโรบิคในรูปแบบอื่นๆ จะช่วยให้คุณรู้สึกสงบมากขึ้น หลังจากพบเจอกับประสบการณ์ที่ทำให้ยุ่งยากใจ นี่เป็นเพราะการออกกำลังกายทำให้ร่างกายหลั่งสารเอ็นดอร์ฟินส์ ซึ่งเป็นสารเคมีตามธรรมชาติที่ช่วยทำให้อารมณ์ดี  ดูบทความของวิกิฮาวเรื่อง ปลดปล่อยความโกรธ (Release Anger) เพื่อหาวิธีมากขึ้นที่จะแสดงความโกรธของคุณอย่างปลอดภัย ด้วยวิธีต่างๆ ที่ดีต่อสุขภาพ จงใช้บันทึกประจำวันจดว่ามีอะไรในสถานการณ์ปัจจุบันที่ทำให้คุณเศร้า? คุณเจ็บปวดจากการกระทำของใครบางคน หรือจากบางสิ่งที่ได้เปิดเผยออกมาหรือไม่? คุณเศร้าเรื่องที่ได้พลาดโอกาสไปใช่ไหม? หรือคุณเศร้าเพียงแค่เพราะว่าช่วงเวลายากลำบากที่คุณกำลังฝาฟันนั้นน่าเศร้าใช่ไหม? จงพยายามเขียนรายการให้ครอบคลุมที่สุดเท่าที่จะทำได้ และจำไว้ด้วยว่าอารมณ์ทั้งหมดล้วนสมเหตุสมผล ไม่ว่าจะเป็นเรื่องใหญ่หรือเล็กก็ตาม เมื่อคุณเศร้า วิธีดีที่สุดที่จะปลดปล่อยอารมณ์นี้คือร้องไห้ หากคุณรู้สึกสะดวกใจมากขึ้นที่จะอยู่ตามลำพัง ให้หาพื้นที่ๆเป็นส่วนตัว เช่น ห้องนอนของคุณ หรือตอนขับรถยนต์ หรือตอนอาบน้ำ จงพยายามสัมผัสว่าความเศร้าอยู่ตรงส่วนใดในร่างกาย และให้ความเคารพต่อความรู้สึกนั้นนานที่สุดที่จะทำได้ ในบางครั้ง การดูหนังเศร้าๆ สักเรื่องหนึ่ง หรือฟังเพลงที่ช่วยกระตุ้นความเศร้าจะช่วยได้ จงจดในบันทึกประจำวันว่ารู้สึกอย่างไรที่เศร้า? ร่างกายของคุณรู้สึกอย่างไร? อะไรคือสิ่งต่างๆ ที่ช่วยให้คุณเชื่อมสัมพันธ์กับความเศร้าของคุณ? คุณจะรู้สึกเศร้าเสมอในช่วงที่ยากลำบาก จงเปิดโอกาสให้ตัวเองมีความกล้าที่จะสัมผัสกับความเศร้านั้น ก่อนจะปลดปล่อยทิ้งไป ความกลัวอาจจะเป็นอารมณ์ใหญ่สุดที่เข้ามาขวางทางของความรู้สึกสงบใจในช่วงที่ยากลำบาก แต่ก็เป็นแค่อารมณ์หนึ่ง เหมือนกับอารมณ์อื่นๆ ทั้งหมด การยอมรับความกลัวในแบบที่มันเป็น ว่ามันคือการตอบสนองทางอารมณ์ที่คุณสามารถรับมือได้เหมือนกับอารมณ์อื่นๆ  คุณจะสามารถก้าวออกไปเผชิญหน้ากับความกลัวได้ ความกลัวมักจะโผล่มาในใจคุณพร้อมกับแถลงการณ์ประเภท “ฉันไม่เคยสามารถทำสิ่งนั้น” หรือ “ฉันกลัวการเปลี่ยนแปลง” หรือ “ฉันกลัวสิ่งที่อาจจะเกิดขึ้น” ข้อเท้จจริงเรื่องความกลัวก็คือมันมักจะเกี่ยวข้องกับอนาคต  ในบันทึกประจำวันของคุณ จงจดบันทึกทุกสิ่งที่คุณกลัว ซึ่งเกี่ยวข้องกับช่วงเวลาท้าทายที่คุณกำลังฝ่าฟันอยู่ ก่อนจะเริ่มจดบันทึกผลลัพธ์ที่อาจเป็นจริงทั้งหมด เท่าที่คุณจะคิดขึ้นมาได้ ไม่ว่าจะเป็นในแง่บวกหรือแง่ลบ และจดบันทึกการเปลี่ยนแปลงที่คุณอาจทำกับสถานการณ์ในชีวิตซึ่งจะทำให้คุณกลัวด้วย จดบันทึกเหตุผลด้วยว่าทำไมคุณจึงกลัวที่จะทำการเปลี่ยนแปลงเหล่านี้ จงเขียนบันทึกประจำวันต่อไป จนกว่าคุณจะพบตัวคุณเองที่รากเหง้าของความกลัวของคุณ จงปลดปล่อยอารมณ์จนถึงจุดที่คุณจะสามารถเริ่มรู้สึกมั่นใจ และอย่างน้อยที่สุด การตระหนักความจริงว่าคุณมีทางเลือก สามารถจะช่วยให้คุณยังคงสงบใจอยู่ได้ คุณไม่อาจทำให้เหตุการณ์ยุ่งยากทั้งหมดของชีวิตหายไปได้ แต่คุณสามารถจะเข้าใจความกลัวของคุณได้ ซึ่งในตัวของมันเอง จะช่วยบรรเทาความกลัวของคุณลง หลังจากได้สำรวจสิ่งที่คุณกลัวในบันทึกประจำวันแล้ว คุณสามารถจะเริ่มก้าวออกมาเพื่อรับมือกับความกลัวเหล่านี้  โดยขั้นตอนแรกคือยอมรับว่าความกลัวเป็นการตอบสนองตามธรรมชาติของมนุษย์ มนุษย์ทุกคนต่างประสบกับความกลัวในบางช่วงของชีวิตด้วยกันทั้งนั้นเช่นเดียวกันกับความกระวนกระวายใจ วิธีเดียวที่จะเอาชนะความกลัว คือยอมรับมันและทำงานเพื่อให้ผ่านมันไปได้ หลังจากนั้น ให้ใช้บันทึกประจำวันของคุณเพื่อเริ่มสำรวจวิธีต่างๆ ที่คุณอาจใช้เข้าใกล้ความกลัวเพื่อเอาชนะมัน  ยกตัวอย่างเช่น จินตนาการว่าคุณคับข้องใจในที่ทำงาน เพราะงานของคุณไม่เคยได้รับเครดิต อย่างไรก็ตาม คุณกลัวที่จะพูดไม่ว่าสิ่งใดออกมา เพียงความคิดที่จะพูดคุยกับเจ้านาย ก็ทำให้คุณเต็มไปด้วยความหวาดกลัวแล้ว สำรวจว่าทำไมคุณถึงได้กลัว? เป็นเพราะเจ้านายมีประวัติว่า ไม่เคยยอมรับฟังความคิดของคนอื่นๆ  คุณจึงวิตกว่าเจ้านายจะไม่ยอมรับฟังคุณใช่ไหม? เป็นเพราะคุณไม่รู้สึกเชื่อมั่นที่จะพูดคุยกับคนในตำแหน่งผู้บริหารใช่ไหม? คุณวิตกใช่ไหมว่าการร้องขอเครดิตจากการทำงานของคุณ จะฟังดูอับจน หรือเรียกร้องมากเกินไปไหม และคุณจะตกงานไหม? การคิดคำนวณว่า ทำไม คุณถึงได้กลัว จะช่วยให้คุณก้าวต่อไปได้ เมื่อนึกออกบ้างแล้วว่าทำไมคุณถึงได้กลัว จงพิจารณาวิธีที่คุณทำได้ในสถานการณ์นั้น ที่จะช่วยให้คุณรับมือกับความกลัว ตัวอย่างเช่น  หากคุณรู้สึกไม่มั่นใจที่จะพูดกับผู้บริหาร อาจขอให้เพื่อนคนหนึ่งมาช่วยฝึกพูดกับคุณ โดยเขียนสคริปต์บทสนทนากับเจ้านาย ในแบบที่คุณคาดหวังว่าจะเป็น และในแบบที่คุณกลัวว่าจะเป็น หลังจากนั้น จงฝึกพูดกับเพื่อน การทำเช่นนี้จะช่วยให้คุณมีวิธีปลอดภัยที่จะแก้ปัญหา และอาจช่วยเสริมสร้างความเชื่อมั่นให้กับคุณด้วย จงอดทนกับตัวเอง การรับมือกับความกลัวอาจเป็นกระบวนการที่คุณต้องเรียนรู้ตลอดชีวิต และคุณอาจต้องใช้เวลาที่จะเอาชนะความกลัวที่คุณกำลังรับมืออยู่ในปัจจุบัน
ทำสมาธิ. ลองใช้เทคนิค"การฝึกสติ" (Mindfulness  techniques). ทำให้ตัวคุณเองรู้สึกมีอำนาจมากขึ้นโดยพิจารณาทบทวนความสำเร็จต่างๆ . ทำใบปิดประกาศเรื่องความเข้มแข็งภายในของคุณ. ปรับมุมมองในแง่ลบให้เป็นแถลงการณ์ในแง่บวก. จดบันทึกประจำวันเรื่องที่ซาบซึ้งใจ. ค้นหาความหมายในการดิ้นรนล่าสุดของคุณ. นอนพักเยอะๆ . มีอุปนิสัยการกินที่ดีต่อสุขภาพ. ออกกำลังกายบ้าง. ใช้ระบบสนับสนุนของคุณ. พิจารณาเรื่องไปพบนักบำบัด. พยายามฝึกการหายใจ. พยายามอาบน้ำฝักบัวร้อนๆ . การยืดเหยียดกล้ามเนื้อแบบเบาๆ . ทดลองใช้เทคนิคการเคาะ (Tapping). ทดลองใช้การออกกำลังกายเสมือนจริง ( visualization exercises). สร้างกล่องเตือนความทรงจำ ( keepsake box) ซึ่งบรรจุสิ่งของต่างๆ ที่จะเตือนใจคุณให้เข้มแข็ง. อย่าลืมให้รางวัลแก่ตัวเอง. เขียนบันทึกประจำวันเรื่องอารมณ์ต่างๆ . ค่อยๆ ปล่อยความโกรธของคุณออกมาอย่างปลอดภัย. เขียนเรื่องความเศร้าในบันทึกประจำวันของคุณ. อนุญาตให้ตัวคุณเองร้องไห้. รับรู้ถึงความกลัวของคุณ. พิจารณาหนทางต่างๆ ที่จะรับมือกับความกลัวของคุณ.
https://www.wikihow.com/Keep-Yourself-Calm-During-Tough-Times https://www.wikihow.com/Keep-Yourself-Calm-During-Tough-Times https://www.wikihow.com/Keep-Yourself-Calm-During-Tough-Times https://www.wikihow.com/Keep-Yourself-Calm-During-Tough-Times
Recognizing Your Inner Strength Taking Care of Yourself Staying Calm in the Moment Releasing Emotions Safely